Sør

Sør (av norrønt suð, med vokal fra komparativ syðri, «søndre»), eller syd (gjennom dansk syd fra lavtysk sǖt), er en av de fire himmelretningene. Den motsatte himmelretningen er nord.

Sør er regnet som retningen mot den sørlige enden av aksen som jorden roterer rundt, kalt Sydpolen eller den geografiske sydpolen. Sydpolen ligger i Antarktis. Magnetisk sør er retningen mot den magnetiske Sydpolen som ligger et stykke unna den geografiske.

Roald Amundsen, fra Norge, var den første til å nå fram til Sørpolen, den 14. desember 1911, etter at britiske Ernest Shackleton ikke klarte det.

 På kompasset er sør gitt ved retningen 180 grader eller 200 gon.
 Dersom man er vendt øst, er sør retningen til høyre.
 På en flyplass vil en sørvendt landingsbane ha nummer 18 etter kursen til det landende flyet (180 grader).

Referanser 

Himmelretninger